《梅花》
宋代·董嗣杲

水光月色最相宜，独结空林岁晚期。
万国春回先有信，孤山人往绝无诗。
吟风海鹤眠清影，敲雪村童认老枝。
举世只知调鼎贵，玄机谁向静中规。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。